14.9.2016

**תשתית הבטל"ם – פרופ' בן דור – אינטרסים לאומיים, ערכים**

אבחנות בין אסטרטגיה לטקטיקה

טקטיקה היא לדעת מה לעשות כשיש משהו שצריך לעשות.

אסטרטגיה היא האומנות לדעת מה לעשות כשאין מה שום דבר שצריך לעשות.

כשאתה יודע לפתור תשבץ יש לך יכולת טקטית גבוהה.

כשאתה יודע לחבר תשבץ יש לך יכולת אסטרטגית גבוהה.

בן דור: ההרצאה של פרופ' הרמן היתה חשובה מבחינת איך הדמוקרטיה הישראלית באה לידי ביטוי בדעת הקהל.

מה שהיה מעניין בהרצאה של פרופ' הרמן, שהיו דברים שהם מאד חשובים, וזכו לביסוס אמפירי, שהפתיעו את השומעים.

במהלך השנה ננסה להגיע לאמיתות שחלקן סותרות את האינטואיציה.

במדינת ישראל יש בלבול מושגי בין ביטחון לביטחון לאומי.

בישראל רצו להעתיק את המושג משרד ההגנה גם לציבוריות הישראלית אבל בגלל ארגון "ההגנה" הוחלט בסופו של יום לקרוא למשרד – משרד הביטחון.

יש אבחנה בין מערכת ההגנה למערכת הבטחון.

בישראל היה בעבר שר המשטרה והיום יש שר לבטחון פנים, וגם זה מוסיף לבלבול.

**האינטרס הלאומי: מה זה? ממה הוא מורכב? ובאילו שיטות מנסים להרכיב אותו?**

אינטרס לאומי הוא מונח שנוי במחלוקת. להלן מספר הגדרות

"מטרה שהיא כללית, נמשכת ולטווח אורך, והמטרה היא מה שהמדינה, האומה, והממשלה רואים את עצמן משרתים."

"מה שאומה מרגישה שנחוץ לביטחונה ולרווחתה כשהאינטרס הלאומי משקף את המטרות שלמענם מוכנים לפעול"

"אינטרס לאומי הוא זה שמדינות מנסות להגן עליו או להשיג אותו ביחס למדינות אחרות"

"אינטרס לאומי הוא הישרדות - קרי: ההגנה על הזהות הפיסית, הפוליטית והתרבותית נגד חדירה או פלישה מצד מדינות לאום אחרות".

"הערכים, הרצונות והאינטרסים שמדינות נוטות להגן עליו או להשיג במערכת יחסים מול מדינות אחרות"

פרופ' בן דור – היעדים, המטרות, הדרישות, הערכים שמדינה מבקשת תמיד להגן מפני מדינות אחרות.

יש אינטרסים חיונים נחוצים

ויש משתנים בלתי חיוניים של האינטרס הלאומי

**מורגנטאו** – לשרוד משמעו לשמור על הזהות שלך. זהות פיסית, הזהות פוליטית וזהות תרבותית.

זהות פיסית משמעה שמירה על הגבולות שלך הטריטוריה שלך.

זהות פוליטית משמעה שמירה על מערכת כלכלית פוליטית מסוימת. על המשטר שלי.

זהות תרבותית משמעה ערכים היסטוריים עליהם שומרים מכל משמר כי הם חלק מהזהות שלי.

מדינה בד"כ מוכנה לדבוק במטרות הללו של האינטרס הלאומי עד כדי הליכה למלחמה.

לפי המטרות שבגינן יצאתי למלחמה ניתן להבין האם מדובר באינטרס לאומי.

בן דור: הגדרת אינטרסים לאומיים חיוניים תמיד בעלת פוטנציאל נפץ פוליטי.

אין במדינת ישראל מסמכים המגדירים את האינטרסים הלאומיים של המדינה.

אינטרסים לא חיוניים או אינטרסים משתנים: הם אותם אינטרסים שמוכתבים בשל נסיבות או בשל הכרח להגן על הרכיבים היותר חיוניים.

אינטרסים אלו נקבעים על ידי גורמים שונים: מקבלי החלטות, דעת קהל, מפלגות פוליטיות, סקטורים או קבוצות או על ידי אינטרסים, פוליטיים, מוסריים הרגלים תרבותיים וכיו"ב.

האינטרסים הלא חיוניים – הם אותם דברים שהמדינה היתה רוצה אבל אלו שלא מצדיקים יציאה למלחמה. אינטרסים אלו כן משתנים ומושפעים מנסיבות ואילוצים.

בן דור – הבעיה בהגדרה זו היא שמאד קשה להבחין בין המסובב למסוּבב.

ואן דייק – האינטרס הלאומי כולל שגשוג, שלום, אידיאולגיה, צדק, יוקרה, התעצמות ועוצמה.

תומס רובינסון מחלק את ההגדרות ל-6:

סוג 1 – אינטרסים ראשוניים – אינטרסים שאף מדינה לא יכולה להתפשר/לוותר עליהם. שמירה על זהות פיסית, פוליטית ותרבותית, ועל זה יש להגן בכל מחיר.

סוג 2 – אינטרסים משניים - הם פחות חשובים אבל יכולים להיות חיוניים לקיום המדינה. למשל: הגנה על אזרחי מדינה מעבר לים. לשמור על החסינות הדיפלומטית של הנציגים שלי.

סוג 3 – אינטרסים קבועים - אינטרסים לטווח ארוך שאינם משתנים או שמשתנים מאד לאט. למשל, לארה"ב יש אינטרס לשמור על אזורי ההשפעה שלה וגם לשמור על חופש השיט בכל האוקיינוסים.

סוג 4 – אינטרסים משתנים – אותם אינטרסים שהם חיוניים לא לעצם קיום המדינה אלא לרווחתה בנסיבות נתונות. האינטרסים הללו יכולים לסטות מהאינטרסים הראשוניים או הקבועים. למשל אינטרסים פוליטיים, זרמים עממיים, אינטרסים סקטוריאלים. למשל בישראל – בניה באיו"ש.

למשל בעבר בבריטניה היה אינטרס לחיות בבדידות מזהרת, לשמור על מאזן הכוחות במקומות אחרים (לוודא שלא יהיה באירופה מישהו יותר חזק שיוכל לפלוש לבריטניה), בריטניה כמעצמה ימית – משמעותי עבורה לשמור על מקומות כדי לאפשר תנועה חופשית בימים.

היום אף אחד מהנושאים הללו לא מהווים אינטרס חיוני עבורה.

סוג 5 – אינטרסים כלליים – אותן נסיבות חיוביות שמשותפות למספר רב של מדינות בשטחים מיוחדים כמו יחסים הבינ"ל כמו מסחר, יחסים דיפלומטיים.

סוג 6 – אינטרסים ספציפיים – תולדה של האינטרסים הכלליים בתוך זמן נתון ומרחב נתון. למשל בתקופה מסוימת הודו רוצה להקים משטר כלכלי בינ"ל חדש. מערך חדש של הסכמי סחר והקצאת משאבים, בשם הצדק הבינ"ל של המדינות העניות יותר ביחס למדינות עשירות יותר. יש כאן בעצם אינטרס פרטי של הודו.

רובינסון בעצם יש סוג 7 אינטרסים בינ"ל:

* משהו שמשותף למרבית העמים בעולם – כל המדינות לא מעוניינות במשטר של אי יציבות.
* אינטרסים שמשותפים למספר לא גדול של מדינות.
* אינטרסים סותרים בין מדינות

בן דור – הסיווג הזה הוא טוב אבל הוא לא שלם. יכול להיות אינטרסים שנופלים ליותר מקטגוריה אחת, ויש כאלה שאינם נכנסים במדויק לאף אחת מהקטגוריות.

הגדרת המושג עדיין מעורפלת, כי היא מושפעת מרצונות לאומיים שמושפעים מפוליטיקה, שהיא דבר לא יציב.

השיטות העיקריות שמדינות מנסות להבטיח את האינטרס הלאומי:

1. דיפלומטיה – אומנות השכנוע היא להציג את האינטרסים והיעדים כדי לשכנע את האחרים שיתמכו בי או לפחות לא יתנגדו לי.
2. פרופגנדה – ניסיון שיטתי להשפיע על החשיבה על הרגות על הפעולות של קבוצה נתונה למען מטרה ציבורית ידועה. (תפיסה של פרנקל). בתעמולה מנסים לשכנע אחרים לתמוך בי בגלל מי שאני ולא בגלל מה שאני עושה.
3. אמצעים כלכליים – שימוש בסיוע כלכלי להשגת מטרות או חרמות/סנקציות כלכליים
4. בריתות ואמנות. הסכמות פורמליות שבאמצעותם מקימים מסגרות בינ"ל משותפות שנועדו להבטיח אינטרסים משותפים.
5. אמצעי כפיה. מורגנטאו – מקומה של העוצמה ביחסים בינ"ל היא דבר ברור. גם החוק הבינ"ל מכיר שבאמצעים מסוימים מותר להשתמש באמצעי כפיה.